Publication: Magyar Közlöny
Issue: MK-1998-68 (Year: 1998, Number: 68)
Era: 1990-2004
Section: Melléklet az 1/1998. (VII. 24.) EüM rendelethez
Paragraph Index: 16

1. A szakma, a foglalkozás — mesterszintű — gyakorlása során előforduló legfontosabb feladatcsoportok, feladatok A munkafolyamatok tervezése: — megfelelő indikációjú termékek kiválasztása, — méretvétel enyhén erősen deformált lábról, — méretlap szakszerű kitöltése, olvasása, — szakmai jelölések és azonosítók felismerése és adaptálása, — a munkafolyamat sorrendjének meghatározása, — a szükséges alap-, kellék- és segédanyag kiválasztása, — a munkavégzés feltételeinek (szerszámok, eszközök, gépek stb.) biztosítása. A munkafolyamat előkészítése: — ortopéd kapta készítés különböző módszereinek alkalmazása, — a cipőfelsőrész tervezési szempontjainak meghatározása, a tervezői feladat leírása, kivitelezése. A munkafolyamat kivitelezése: — anyagok darabolása, technológiai előkészítése, — összeerősítő varratok (szegzés, ragasztás, varrás) technikai változatainak elkészítése, — formázó technológiák alkalmazása, — felső- és alsórész összeszerelő műveleteinek elvégzése, — csiszolás, kikészítés műveleteinek elvégzése. Ortopéd cipőkészítés sajátos műveletei: — a méretvételnél megállapított módosítások elvégzése, — külső módosítások = ütközéscsillapító anyagok beépítése, = külső és belső oldalra helyezett talpdöntések elkészítése, = talp és sarok kiszélesítése, = gördülők felszerelése, = lábhossz rövidítés korrigálása különböző emelési típusokkal, = kengyelek szerelése, — belső módosítások = a cipőfelsőrészre szerelhető ortopédiai tartozékok készítése, = speciális merevítők készítése, = speciális kérgek készítése, = sínek, bokapárnák szerelése a cipőbe, = protézis pótlások készítése, = lábágyak különböző változatainak készítése, = betétek és ortézisek különböző fajtáinak készítése, = különböző ékek készítése, alkalmazása. Javítások végzése: — felsőrészek javítása, — talp- és sarokkopások, elhasználódások javítása, pótlása, cseréje, — ortopéd cipészeti módosítások javítása.

Source: https://magyarkozlony.hu/hivatalos-lapok/49eb4c19b7625f4524932140e2a69fdfdfd9636d/dokumentumok/4ddfc5ed1e421ce1228abc6ad932aea0aa43e06c/letoltes